मंगलवारेलाई नजिकैको धुसेनी गाविससँग गाभेर देउमाई नगरपालिका बनाइएको हो। मंगलवारे पश्चिम इलामको प्रमुख व्यापारिक केन्द्र हो। त्यो ठाउँ नगरपालिका हुँदा बजारवासी खुसी भए पनि धेरै जनसंख्या रहेको गाउँका वासिन्दा धेरै खुसी देखिँदैनन्। ऐतिहासिक स्थल तथा व्यापारिक दृष्टिकोणले प्रख्यात देउमाई पूर्वाधारबिनै नगरपालिका घोषणा हुँदा स्थानीयवासी खुसी हुन नसकेका हुन्।